
 Scriind “O enigmӑ şi un miracol istoric: poporul român” (1940), Gheorghe 
I.Brӑtianu recunoaşte tacit impasul în care au ajuns cercetӑrile privind originea limbii şi 
poporului român, dupӑ aproape douӑ secole de dezbateri pe aceastӑ temӑ. Dacӑ pentru 
învӑţaţii Şcolii Ardelene şi cei ai curentului latinist de la Blaj lucrurile erau clare ( ne 
tragem din legionarii aduşi de împӑratul Traian în Dacia), studiul lui Haşdeu “Perit-au 
dacii”(1860) aduce în atenţie rolul pe care l-au avut vechii locuitori ai regatului dac în 
etnogeneza românilor. Drept rezultat, s-a conturat o teorie acceptatӑ oficial, dupӑ care 
poporul român este rezultatul romanizӑrii dacilor, proces care s-a întins pe parcursul mai 
multor secole, astfel încât la venirea ungurilor noul popor daco-roman este deja închegat. 
Teoria romanizӑrii dacilor are însӑ douӑ mari neajunsuri: romanii au cucerit doar o parte 
din teritoriul locuit de daci (unii vorbesc de 30%)şi timpul scurt cât acest teritoriu s-a 
aflat sub  ocupaţie romanӑ (160 de ani). Explicaţiile privind romanizarea dacilor liberi 
sunt simple fantezii şi nu pot fi probate nici cu similitudini cu alte popoare. De ce nu au 
fost romanizaţi germanii, din moment ce o bunӑ parte din teritoriul locuit de aceştia a stat 
sub stӑpânire romanӑ mai mult decât cel al Daciei? Acest lucru i-a determinat pe unii sӑ 
punӑ sub semnul întrebӑrii teoria romanizӑrii dacilor şi au încercat sӑ emitӑ o altӑ teorie: 
dacii nu aveau nevoie sӑ fie romanizaţi, cӑci ei vorbeau deja o limbӑ înruditӑ cu latina. 
 
 În absenţa unor izvoare scrise, adversarii noii teorii invocӑ numele poetului 
Ovidius, care a trӑit în mijlocul geţilor, le-a învӑţat limba şi a scris( se spune) în limba 
lor, care mӑrturiseşte cӑ “barbarii nu cunosc limba latinӑ”. Ovidius era un exponent al 
aristocraţiei romane, limba poemelor sale era o latinӑ desӑvârşitӑ şi nu ar fi de mirare 
dacӑ “plebea” nu o înţelegea. Ce s-ar întâmpla astӑzi dacӑ cineva ar vorbi în limba latinӑ 
unor români, chiar şcoliţi? Câţi l-ar înţelege?  Dar acel cineva(un roman) i-ar înţelege pe 
cei care vorbesc limba românӑ? Rӑspunsul ar fi negativ în ambele situaţii. Lucrurile ar fi 
putut fi identice şi acum 2.000 de ani, nu numai în Dacia, ci pe tot întinsul Imperiului 
Roman, marea majoritate a populaţiei vorbea o latinӑ vulgarӑ cu diferenţe considerabile 
de la un popor la altul, care se deosebea mult de latina cultӑ, folositӑ în armatӑ, în 
administraţie şi de cӑtre elita politicӑ.  
 
 Acelaşi Ovidius mӑrturiseşte în Tristele. Cartea a III-a, Elegia a XIV-a: 
“Îmi pare cӑ aş putea scrie în versuri getice/ Crede-mӑ, mi-e teamӑ cӑ s-au strecurat 
printre cele latineşti/ Şi cӑ în versurile mele vei citi cuvinte pontice”.  Altfel spus, cel 
care a scris toatӑ viaţa în limba latinӑ strecoarӑ în versurile sale, fӑrӑ sӑ-şi dea seama, 
cuvinte ale barbarilor. Acest lucru e posibil doar dacӑ acele cuvinte erau, nu neapӑrat 
identice, ci asemӑnӑtoare, poetul dându-le o formӑ latinizantӑ. Poate cӑ acele cuvinte 
”pontice” nu fӑceau parte din vocabularul select al aristocraţiei romane, fiind socotite 
“vulgare”( prin urmare nu îşi aveau locul în operӑ), poetul simţind nevoia sӑ-şi 
avertizeze cititorul cu privire la prezenţa acestora, socotindu-le ca pe o scӑpare din partea 
autorului, mai mult ca sigur pentru a atrage atenţia asupra “decӑderii” în care a ajuns 
acesta în urma exilului, fiind nevoit sӑ trӑiascӑ printre “barbari”, sӑ adopte felul lor de trai 
si sӑ le înveţe limba.  
  Dintre limbile romanice, limba românӑ se aseamӑnӑ cel mai mult cu limba 
italianӑ, ceea ce i-a determinat pe numeroşi autori, care au scris diverse istorii ale 
Transilvaniei, sӑ formuleze ipoteza originii romane a poporului român:”L`idioma in 
particolare della Transalpina, ove pochi altri habitano che Valacchi, é il latino, cioé 
italiano corroto, segni veri di esserci state Collonie de`Romani. Dicendo à Dio, Zieo, à 
Dominatio tua, Dominata, al Cavallo, Callo.”   ( În mod particular, limba(idiomul) 
Transalpinei, unde printre alţii locuiesc Valahii, e Latina, adicӑ italiana coruptӑ, semn 
incontestabil (veri) de a fi fost colonie a romanilor, zicând Zeu pentru Dio, dominata, 
pentru dominatio tua, cal pentru cavallo) (Am citat din “Delle guerre et rivolgimeniti 
del regno d`Ungaria e della Transilvania…” de Tomasi Giorgio, pag.58, Veneţia, 
1621). Dar limba italianӑ literarӑ, diferitӑ fundamental de mulţimea de dialecte existente  
în peninsulӑ, are la bazӑ dialectul umbro-toscan, locul unde a înflorit vechea civilizaţie 
etruscӑ, anterioarӑ celei latine, ceea ce ne determinӑ sӑ credem cӑ limba acestora              
( a etruscilor) avea aceleaşi rӑdӑcini cu limba dacilor (Cum se explicӑ faptul cӑ întâlnim 
în vechile texte italiene cuvinte care astӑzi nu mai sunt folosite, dar prezente în limba 
românӑ, sau forme verbale pe care limba Italianӑ contemporanӑ le-a abandonat, dar 
neschimbate în limba românӑ: ex. imperfectul verbului “a avea” pers.a III-a sg. intr-un 
text de la 1638 “ lui avea”, ca în limba românӑ, iar în limba italianӑ actualӑ forma este      
“ lui aveva” . Dacӑ limba românӑ ar fi rezultatul romanizӑrii dacilor, atunci am fi avut şi 
pe teritoriul Daciei o mulţime de dialecte ( ca în Italia sau în Franţa) şi nu am mai fi putut 
vorbi de caracterul unitar al acesteia, o altӑ ”enigmӑ”, care nu a putut fi descifratӑ. 
Fiindcӑ e de-a dreptul paradoxal cum în peninsula italicӑ, romanizatӑ mai bine de o mie 
de ani, fiecare regiune îşi are dialectal sӑu, atât de diferit de limba oficialӑ, încât trebuie 
tradus pentru a fi înţeles, iar în Dacia, cu toate valurile de popoare care s-au perindat pe 
teritoriul ei, limba românӑ are caracter unitar, dialectele sunt inexistente, putându-se 
vorbi cel mult de regionalisme, care însӑ nu îi afecteazӑ structura gramaticalӑ, simţindu-
se într-o oarecare mӑsurӑ la nivel lexical. Dacӑ dacii din toate provinciile ar fi fost 
romanizaţi, atunci, cel puţin cei din teritoriile aflate sub stӑpânire romanӑ ar fi avut un 
dialect substanţial diferit( puternic latinizant) de cel al celor din celelalte zone, care au 
suferit influenţa romanӑ într-o mӑsurӑ mult mai micӑ 
 
 Dupӑ retragerea romanilor în sudul Dunӑrii (271-275 e.n.), dacii mai sunt prezenţi 
în izvoarele scrise aproximativ un secol, ultima însemnare datând din anul 336, când 
împӑratul Constantin cel Mare îşi atribuie titlul de “Dacicus Maximus”, dupӑ ce a 
câştigat o bӑtӑlie importantӑ împotriva dacilor liberi. Ei vor reapare la începutul 
mileniului al doilea, dar sub un nume nou”vlahi, blachoi”, primul document care le 
atestӑ existenţa fiind o diplomӑ a împӑratului Vasile II din anul 1020. Chiar dacӑ în 
diploma respectivӑ se face referire la populaţiile vorbitoare ale unui idiom latin din sudul 
Dunӑrii, termenul va fi folosit şi pentru cei din nordul fluviului, locuitori ai fostului regat 
dac, din moment ce îi gӑsim menţionaţi în toate textele, începând cu Gesta Hungarorum  
şi apoi pe tot parcursul evului mediu, pânӑ în epoca modernӑ. 
 
 Termenul “vlah/valah” nu a fost însӑ niciodatӑ adoptat de populaţia nord-
dunӑreanӑ, cei numiţi astfel spunându-şi “rumâni”:”Tengono per ignominia il nome di 
Valacco, non volendo essere appelati con altro vocabolo che di Romanischi, gloriandosi 
d`havere origine da Romani”.(“Considerӑ o jignire termenul Valah, nevrând sӑ fie 
numiţi cu alt cuvânt decât Rumâni, mândrindu-se de a avea origine din Romani”). 
(Citat din lucrarea menţionatӑ mai sus a lui Tomasi Giorgio, pag. 58). Mult mai explicit 
este Johannes Tröster, un erudit sas din Sibiu, care reproduce în lucrarea sa “Das Alt-und 
Neu Teutsche Dacia”, apӑrutӑ la Nürnberg în 1666, vorbirea rumânilor :”Assa greschte 
Rumuny”, alӑturând şi traducerea în germanӑ:”Also rede die Wallachen”,( cf. Antonie 
Plӑmӑdealӑ, “Romanitate, Continuitate, Unitate”, Siniu, 1988). 
 
  Întrebarea care se pune este de ce “rumâni” şi nu “valahi”, cum erau numiţi 
oficial? În toate textele redactate în limba latinӑ şi apoi, mai târziu, şi în limbile 
popoarelor occidentale, este utilizat termenul “valah”. În schimb, popoarele slave din jur 
i-au numit şi îi numesc şi astӑzi”rumâni”. Sӑ datorӑm cuvântul “rumân” slavilor care au 
venit peste noi? Dar de ce, dacӑ erau daci în marea lor majoritate, graniţa Imperiului 
Roman oprindu-se la Dunӑre? Un prim indiciu l-am putea gӑsi în Gesta Hungarorum, în 
rӑspunsul pe care Menumorut îl transmite lui Arpad, ducele ungurilor, cӑ pӑmântul pe 
care îl deţine acum “din graţia domnului meu, a împӑratului din Constantinopol, nimenea 
nu-l poate rӑpi din mâinile mele”. Faptele relatate se petrec în jurul anului 900 şi din 
spusele lui Menumorut rezultӑ cӑ se bucura de protecţia împӑratului  din Constantinopol, 
chiar dacӑ aceasta era doar declarativӑ, întrucât nu i-a dat niciun ajutor pentru a face faţӑ 
agresorilor unguri. Faptul cӑ dacii vorbeau o limbӑ asemӑnӑtoare cu latina sӑ-i fi 
determinat pe cei care au nӑvӑlit în valuri peste ei sӑ considere cӑ sunt pe teritoriul 
roman, deşi, de facto, acesta începea dincolo de Dunӑre? Poate cӑ şi autohtonii invocau 
(asemenea lui Menumorut) protecţia imperialӑ pentru a se apӑra, zicându-şi romani, adicӑ 
cetӑţeni romani, pretinzând cӑ se bucurӑ ca orice cetӑţean al imperiului de aceleaşi 
drepturi, care sӑ le fie respectate şi de cei de curând veniţi peste ei.. A fost probabil 
atitudinea pe care o vor avea românii ardeleni dupӑ mai bine de o mie de ani, când îşi 
cereau drepturile, invocând cӑ sunt urmaşii romanilor sau, cum frumos spune O.Goga, cӑ 
“sunt din neam împӑrӑtesc”.  
 
 Dacii nu au fost singurii care şi-au pierdut numele în epoca respectivӑ. Este 
cunoscutӑ situaţia galilor. Dupӑ ce au fost cuceriţi de romani în urma unei victorii 
rӑsunӑtoare, cea a lui Iulius Cezar din anul 52 î.Hr., galii s-au aflat sub stӑpânire romanӑ 
pânӑ în 486 d.Hr., când francii, popor germanic, cuceresc regiunea  şi întemeiazӑ Regatul 
Franţei. S-a ajuns astfel ca poporul vechii provincii galice sӑ se numeascӑ francez, sӑ 
vorbeascӑ limba francezӑ, deşi aceasta este o limbӑ romanicӑ. Mai aproape de noi, slavii  
( împreunӑ cu bulgarii) se aşeazӑ în masӑ în sudul Dunӑrii în jurul anului 600, dar, fiindcӑ 
bulgarii (neam turcic) întemeiazӑ primele formaţiuni statale, poporul se numeşte bulgar, 
deşi vorbeşte o limbӑ slavӑ. Tiparul acesta nu poate fi aplicat sub nicio formӑ teritoriilor 
nord-dunӑrene. Dacii sunt cuceriţi de romani pentru o scurtӑ perioadӑ de timp şi nu în 
totalitate. Dupӑ retragerea romanӑ, dacii au continuat sӑ se numeascӑ daci cel puţin încӑ o 
sutӑ de ani. Între timp, peste ei s-a abӑtut valul popoarelor migratoare, atrase acum de 
noua Romӑ cu sediul la Constantinopol: goţii (332), slavii şi bulgarii( sec.VI), avarii 
(558), pecenegii(934) şi, nu în ultimul rând, ungurii ( în jurul anului 900). Gesta 
Hungarorum menţioneazӑ ca locuitori ai spaţiului carpatic pe slavi, bulgari şi blachi. 
Ordinea nu este întâmplӑtoare şi nu are la bazӑ criteriul etnic, ci pe cel al deţinerii puterii. 
Slavii şi bulgarii sunt pe primele locuri, fiindcӑ lor le datorӑm primele formaţiuni statale 
înregistrate de istorie, numite cnezate şi voievodate, formaţiuni care s-au menţinut pe tot 
parcursul evului mediu. În plus, numele primilor noştri voievozi sunt slave: Dragoş, 
Bogdan, Vlaicu, Mircea, Vlad. Asta nu înseamnӑ cӑ blachi (românii) nu au avut o 
organizare statalӑ înainte de sosirea slavilor. De ce în Gesta Hungarorum  nu este 
menţionatӑ nicio formaţiune statalӑ slavӑ, fiind în schimb amintite douӑ formaţiuni ale 
blachilor: cea a lui Gelu( primul martir al neamului românesc) şi cea a lui Menumorut( în 
cronicӑ se spune cӑ acesta era nepotul lui Morout, probabil un derivat de la 
Morus/Mureş) . Cӑ Menumorut era urmaş al dacilor, aflӑm tot din cronicӑ: Arpad zice cӑ 
se trage din viţa regelui Attila, care se numea biciul lui Dumnezeu, şi de aceea revendicӑ 
pӑmântul, dar ducele bihorean îi rӑspunde cӑ Attila “tot asemenea cu mânӑ violentӑ a 
rӑpit acest pӑmânt de la strӑmoşul meu”. Cum Attila a murit în anul 453, e clar cӑ 
strӑmoşul lui Menumorut nu putea fi bulgar, aşa cum susţin unii. 
 
 Enigma şi miracolul istoric de care vorbea Gh. I. Brӑtianu rezultӑ tocmai din 
aceastӑ imposibilitate de a aplica un tipar formӑrii poporului roman. Dupӑ modelul galic, 
poporul nord-dunӑrean ar fi vorbit o limbӑ romanicӑ, dar ar fi trebuit sӑ poarte un nume 
slav, deoarece formaţiunile statale au fost întemeiate de slavi. De ce poporul acesta a ales 
sӑ se numeascӑ rumân, iar limba sa rumâneascӑ, când toate condiţiile istorice nu erau 
favorabile acestui lucru? De ce s-au încӑpӑţinat românii sӑ-şi pӑstreze limba, chiar şi 
atunci când în biserici se rugau într-o limbӑ strӑinӑ? Cum se face cӑ, fӑrӑ a avea tradiţia 
scrisului,  primul nostru document scris, e vorba de Scrisoarea lui Neacşu(1521), e scris 
într-o frumoasӑ limbӑ româneascӑ, aproape identicӑ celei vorbite astӑzi. Dacӑ acum 500 
de ani limba românӑ era aproape ca cea actualӑ, cum era oare înainte cu 500 de ani sau 
chiar mai mult, înainte de venirea slavilor? În lipsa unor izvoare scrise, nu putem decât sӑ 
presupunem cӑ limba românӑ a fost influenţatӑ într-o mӑsurӑ mult mai micӑ de limba 
triburilor slave ( în special bulgare), decât susţin unii.   
 
  Sӑ fi fost numele roman/rumân acceptat mai întâi de cӑtre dacii din provinciile 
romanizate, iar apoi şi de cӑtre ceilalţi, deoarece le dӑdea sentimentul unitӑţii de neam, 
acum când nu mai aveau un stat care sӑ îi apere şi erau la bunul plac al popoarelor care se 
revӑrsau peste ei? Cel mai probabil slavii au atribuit numele de rumân tuturor celor care 
vorbeau un idiom latin, indiferent de zona geograficӑ unde locuiau                                     
( Transilvania, Maramureş, Moldova, Muntenia, Oltenia, Banat), dar şi în sudul Dunӑrii 
populaţiile aflate în vecinӑtatea slavilor au în structura numelui termenul român 
(aromâni, meglenoromâni, istroromâni). Dacii nu au renunţat la numele lor, fiindcӑ au 
fost deznaţionalizaţi, ei nu şi-au pierdut limba, credinţa  şi obiceiurile lor nu au putut fi 
izgonite nici prin forţa armelor, nici prin puterea vorbelor, dar fiind numiţi generic 
rumâni, de cӑtre cei care acum le controlau destinul, au adoptat acest nume, pe care nu îl 
considerau deloc înjositor, fiindcӑ le dӑdea sentimentul cӑ sunt nişte învingӑtori :”Secole 
îndelungate Dacii îşi vor continua viaţa de astӑzi. Oameni civilizaţi şi barbari vor trece 
peste aceste pӑmânturi şi toţi învingӑtorii vor fi de fapt nişte învinşi, cӑci vechea 
blândeţe a acestor locuri va rodi în sufletele lor; atunci când acest pӑmânt va fi suferit 
toate umilinţele, cӑlcat în picioare de toţi rӑzboinicii lumii, atunci îşi va fi împlinit 
misiunea sa şi va împӑrtӑşi tuturor celorlalte popoare marele sӑu mesaj.”( citat din 
remarcabilul roman al lui Vintilӑ Horia Dumnezeu s-a nӑscut în exil ).  
   
 
 
